Cum arată scara blocului din Adjud zguduit de explozie. Locatari disperați: "Bubuitura a fost la 4 și ia uitați la parter ce e!"
Apar noi imagini după explozia care a avut loc, vineri dimineața, într-un bloc din Adjud, județul Vrancea. Un bărbat a fost scos de sub dărâmături și dus la spital, iar alte 20 de persoane au fost evacuate. Toate ușile apartamentelor de pe scară au fost distruse de suflul exploziei. Resturi au fost împrăștiate pe o rază de câteva zeci de metri. Cel mai probabil, deflagrația s-a produs din cauza acumulării de gaze.